paragraph_text: Eduard Douwes Dekker (Amsterdam, 2. ožujka 1820. – Nieder-Ingelheim, Njemačka, 19. veljače 1887.) bio je nizozemski pisac i slobodni zidar, poznat pod pseudonimom Multatuli (lat. multa tuli, mnogo sam patio) pod kojim piše i svoj najbolji roman - Max Havelaar (1860.), satiru u kojoj je obznanio velika kolonijalna iskorištavanja u Nizozemskoj istočnoj Indiji (današnjoj Indoneziji). Roman je napisao na osnovu vlastitih iskustava koje je stekao dok je radio kao službenik u Nizozemskoj istočnoj Indiji.